  Виталий Пронин 2010-тӥ-2011-тӥ аръёсы Эгра ёросысь «Зура лён» огазеяськонысь етӥн будэтӥсьёслы ӧз удалтылы. Тулыс кӧсэн ӧз ӝутске будосъёс, нош сӥзьыл зоръёс чылкыт утялтыны люкетӥзы. Озьы етӥнзы паклялы гинэ яраз.Туэ огазеяськон рос-прос дасяськиз кизёнлы но, етӥн ишконлы но. 410 гектарзэс йылэтӥзы 450 гектарозь, басьтӥзы выль техника: Т-150 трактор но етӥн куроез утялтон пресс.- Кун ласянь юрттэт вуытэк, милем туж секыт луысал, - лыдъя предприятилэн кивалтӥсез Валентин Усков. - Туэ 1 тонна мертчанлы 6 сюрс манет дотация висъяське федерация бюджетысь, 2,5 сюрс манет - республикалэн казнаысьтыз. Со коньдонэз кутӥськом кредитъёсъя но лизингъёсъя пунэмъёсмес тыронлы.Муослэсь удалтонлыксэс ӝутон вылысь «Зура лён» кизе на чабей но йыды. Утялтэм юоссэс кидыслы вузало. Вань клеверен бусыоссы но. Малпало на пудо вордыны. Угось сиён дасяны луонлыкъёссы вань. Нош али дасясько ни будэтэм етӥнзэс сэстыны. Туэ урожай урод ӧвӧл.Иван Аркашев.  